สวัสดีค่ะ ในช่วงปีที่ผ่านมาดิฉันรู้สึกไม่อยากพบปะผู้คน ดิฉันไม่คุยกับเพื่อนร่วมคลาสเลยมาเป็นเวลาหลายปี ดิฉันไม่มีเพื่อน แต่ดิฉันไม่ได้รู้สึกแย่เลย ดิฉันรู้สึกว่าดิฉันนั้นสมควรเหมาะแก่การอยู่คนเดียวมากกว่าที่จะอยู่เป็นกลุ่มอย่างคนทั่วๆไป ดิฉันรู้สึกไม่อยากออกไปไหน อยากอยู่คนเดียว บ่อยครั้งที่ดิฉันเศร้าโดยไม่มีสาเหตุและร้องไห้บ่อยๆ เวลาที่ดิฉันโกรธหรือหงุดหงิดบางครั้งดิฉันชอบใช้มีดคัตเตอร์ด้านทู่กรีดแขนตัวเองให้เป็นรอยแดงเพราะคิดว่ามันทำให้ดิฉันอารมณ์ดีขึ้น ดิฉันรู้สึกหมดค่าในตัวเอง ไม่มีเป้าหมายในชีวิต ทุกวันนี้ก็แค่ใช้ชีวิตให้มันผ่านไปวันๆ ตอนนี้ดิฉันสงสัยว่าพฤติกรรมที่เป็นอยู่เข้าข่ายโรคซึมเศร้าหรือไม่? และดิฉันควรทำอย่างไร?
สวัสดีค่ะ จากอาการดังกล่าวมานั้น อายมีภาวะซึมเศร้า โรคซึมเศร้า หรือความผิดปกติทางอารมณ์อย่างรุนแรงภาวะซึมเศร้าคือการที่มีความรู้สึกเศร้า เครียดจากเรื่องต่างๆในชีวิตไม่ว่าจะเป็นจากเรื่องส่วนตัว เรื่องในครอบครัว หรือการทำงาน ทำให้มีความรู้สึกไม่อยากจะทำอะไร ไม่อยากเข้าสังคม คิดมาก ร้องไห้คนเดียว รู้สึกเบื่อต่อสภาพความเป็นอยู่หากมีอาการติดต่อกันอย่างน้อย 2 อาทิตย์ขึ้นไป โดยไม่มีช่วงที่ดีขึ้นเลย มีความคิดอยากฆ่าตัวตาย อาจมีอาการเบื่ออาหาร หรือในบางรายก็จะไปรับประทานทานอาหารมากขึ้น น้ำหนักเปลี่ยนแปลงอย่างรวดเร็ว นอนน้อยหรือนอนมากกว่าปกติ และเก็บตัวมากจนไม่ออกไปทำงาน ไม่ออกไปเข้าสังคม อันนี้จึงจะจัดว่าเป็นโรคซึมเศร้า ซึ่งควรได้รับการดูแลโดยจิตแพทย์ด้วยยาหรือการทำจิตบำบัดจากอาการที่่กล่าวมา มีสัญญาณอันตรายคือเริ่มมีพฤติกรรมทำร้ายตัวเองร่วมด้วย แนะนำให้ควรรีบไปพบจิตแพทย์เพื่อทำการประเมินสภาพจิตและเข้ารับการรักษาอย่างเหมาะสมโดยเร็ว ไม่ควรปล่อยทิ้งไว้ค่ะการดูแลตัวเองเบื้องต้น พยายามหากิจกรรมที่ชอบทำเพื่อเบี่ยงเบนความสนใจจากเรื่องเศร้า พูดคุยกับเพื่อนหรือคนในครอบครัวที่เราไว้ใจได้เพื่อระบายความทุกข์ ตั้งสติ รักตัวเองให้มากๆ และไม่ควรอย่างยิ่งที่จะทำร้ายตัวเองค่ะ